CELEX: 32011D0837
Language: mt
Date: 2011-12-12 00:00:00
Title: 2011/837/UE: Deċiżjoni ta’ Implimentazzjoni tal-Kummissjoni tat- 12 ta’ Diċembru 2011 li tikkoreġi d-Deċiżjoni 2010/399/UE li teskludi mill-finanzjament tal-Unjoni Ewropea ċertu nfiq imġarrab mill-Istati Membri taħt it-Taqsima ta’ Garanzija tal-Fond Agrikolu Ewropew dwar Gwida u Garanzija (FAEGG), taħt il-Fond Agrikolu Ewropew ta’ Garanzija (FAEG) u taħt il-Fond Agrikolu Ewropew għall-Iżvilupp Rurali (FAEŻR) (notifikata bid-dokument numru C(2011) 9130)

15.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 332/11
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-12 ta’ Diċembru 2011
   li tikkoreġi d-Deċiżjoni 2010/399/UE li teskludi mill-finanzjament tal-Unjoni Ewropea ċertu nfiq imġarrab mill-Istati Membri taħt it-Taqsima ta’ Garanzija tal-Fond Agrikolu Ewropew dwar Gwida u Garanzija (FAEGG), taħt il-Fond Agrikolu Ewropew ta’ Garanzija (FAEG) u taħt il-Fond Agrikolu Ewropew għall-Iżvilupp Rurali (FAEŻR)
   (notifikata bid-dokument numru C(2011) 9130)
   (it-test bis-Sloven biss huwa awtentiku)
   (2011/837/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1258/1999 tas-17 ta’ Mejju 1999 dwar il-finanzjament tal-politika komuni agrikola (1), u b'mod partikolari l-Artikolu 7(4) tiegħu,
   Wara li kkunsidrat ir-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-Politika Komuni Agrikola (2), u b’mod partikolari l-Artikolu 31 tiegħu,
   Wara li kkonsultat il-Kumitat dwar il-Fondi Agrikoli,
   Billi:
   
               (1)
            
            
               Permezz tad-Deċiżjoni 2010/399/UE (3) il-Kummissjoni eskludiet mill-finanzjament tal-Unjoni Ewropea ammont ta’ EUR 2 280 860,00 għas-Slovenja, li jikkonċerna miżuri ta’ żvilupp rurali, miżuri agro-ambjentali u miżuri f’żoni żvantaġġati, fir-rigward tal-ammonti li kienu għadhom ma nġabrux mill-benefiċjarji sat-23 ta’ Ġunju 2009. Iċ-ċifra ta’ hawn fuq irriżultat minn dejta li s-Slovenja kienet tat lill-Kummissjoni. Is-Slovenja kienet infurmata li kwalunkwe rkupri ta’ dawk l-ammonti magħmula wara t-23 ta’ Ġunju 2009 ma jiġux iddikjarati u lanqas imħallsin lura lill-Kummissjoni.
            
         
               (2)
            
            
               Meta s-Slovenja ppreżentat id-dikjarazzjoni finali tan-nefqa u t-talba għall-ħlas finali lill-Kummissjoni Ewropea għall-għeluq tal-programmi ta’ Żvilupp Rurali Tranżizzjonali, inkludiet b’mod żbaljat ammonti rkuprati u li kienu soġġetti għall-korrezzjoni finanzjarja hawn fuq imsemmija fid-dikjarazzjonijiet finali tagħhom. Abbażi tal-ammonti mogħtija mis-Slovenja, ġiet adottata d-Deċiżjoni tal-Kummissjoni 2009/984/UE (4) li tistabbilixxi l-bilanċ finali li għandu jitħallas jew li għandu jkun irkuprat minħabba l-għeluq tal-programm fil-qasam tal-programmi ta’ żvilupp rurali tranżizzjonali ffinanzjati mill-Fond Agrikolu Ewropew dwar Gwida u Garanzija (FAEGG) mir-Repubblika Ċeka, l-Ungerija u s-Slovenja.
            
         
               (3)
            
            
               Wara li waslet l-ordni ta’ rkupru għall-korrezzjoni mid-Deċiżjoni 2010/399/UE is-Slovenja infurmat lill-Kummissjoni li parti mill-korrezzjoni diġà ġiet imnaqqsa fid-Deċiżjoni 2009/984/UE. Wara analiżi bir-reqqa u konferma mill-Korp taċ-Ċertifikazzjoni tal-Aġenzija tal-Ħlas tas-Slovenja, ġie kkonfermat ammont żejjed ta’ EUR 2 170 331,88.
            
         
               (4)
            
            
               Għalhekk is-Slovenja hija responsabbli biss lejn il-Kummissjoni għad-differenza bejn l-ammont tal-korrezzjoni oriġinali ta’ EUR 2 280 860 fid-Deċiżjoni 2010/399/EU u l-ammont tal-irkupri ddikjarati fid-Deċiżjoni 2009/984/UE ta’ EUR 2 170 331,88. Din id-differenza hija ta’ EUR 110 528,12. L-ordni ta’ rkupru oriġinali se tiġi sostitwita b’waħda ġdida bl-ammont ta’ EUR 110 528,12.
            
         
               (5)
            
            
               Id-Deċiżjoni 2010/399/UE għandha għaldaqstant tiġi kkorreġuta skont dan.
            
         ADOTTAT DIN ID-DEĊIŻJONI:
   Artikolu 1
   L-entrati kollha fl-Anness għad-Deċiżjoni 2010/399/UE li jikkonċernaw is-Slovenja għandhom jiġu sostitwiti b’dawk stipulati fl-Anness għal din id-Deċiżjoni.
   Artikolu 2
   Din id-Deċiżjoni hija indirizzata lir-Repubblika tas-Slovenja.
   
      Magħmul fi Brussell, it-12 ta’ Diċembru 2011.
      
         
            Għall-Kummissjoni
         
         Dacian CIOLOȘ
         
            Membru tal-Kummissjoni
         
      
   
   
      (1)  ĠU L 160, 26.6.1999, p. 103.
   
      (2)  ĠU L 209, 11.8.2005, p. 1.
   
      (3)  ĠU L 184, 17.7.2010, p. 6.
   
      (4)  ĠU L 338, 19.12.2009, p. 95.
   
      ANNESS
      
         PARTITA TAL-BAĠIT 6500
         
      
      
                  SM
               
               
                  Miżura
               
               
                  SF
               
               
                  Raġuni
               
               
                  Korrezzjoni tat-Tip
               
               
                  %
               
               
                  Munita
               
               
                  Ammont
               
               
                  Deduzzjonijiet
               
               
                  Impatt Finanzjarju
               
            
                  SI
               
               
                  Żvilupp Rurali - Strument Tranżitorju
               
               
                  2005
               
               
                  applikazzjonijiet tal-verifika li waslu tard u proċeduri ta' rkupru
               
               
                  ta' darba
               
               
                   
               
               
                  EUR
               
               
                  –1 354 253,00 
               
               
                  –1 263 363,80 
               
               
                  –90 889,20 
               
            
                  SI
               
               
                  Żvilupp Rurali - Strument Tranżitorju
               
               
                  2006
               
               
                  applikazzjonijiet tal-verifika li waslu tard u proċeduri ta' rkupru
               
               
                  ta' darba
               
               
                   
               
               
                  EUR
               
               
                  – 926 607,00 
               
               
                  – 906 968,08 
               
               
                  –19 638,92 
               
            
                  Total SI
               
               
                  –2 280 860,00 
               
               
                  –2 170 331,88 
               
               
                  – 110 528,12